proxectonos/corpus_dominio_legal_administrativo_tmp huggingface dataset:
15/10/2021 | Administración LocalMunicipal
Carballo
OF15 - Modificación da Ordenanza Fiscal núm.15, reguladora das taxas no Cemiterio Municipal

O Pleno da Corporación, na sesión ordinaria do luns, 27 de setembro do 2021 adoptou, entre outros, o seguinte acordo: Primeiro.- Aprobar inicialmente a modificación da Ordenanza Fiscal nº 15 do Concello de Carballo, reguladora das taxas por servizos no Cemiterio Municipal, consistente en dar unha nova redacción ao concepto 1 do artigo 7º da mesma, regulador da cota tributaria, e incorporar un concepto 1bis. Segundo.- Proceder á exposición pública do acordo de aprobación inicial da devandita Ordenanza durante un prazo de 30 días hábiles, a contar desde a inserción do anuncio da súa aprobación inicial no Boletín Oficial da Provincia, para a interposición de alegacións. De non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, xunto co texto íntegro da modificación operada, ao día seguinte ao da publicación do anuncio de aprobación definitiva no B. O. P O expediente estará a disposición dos intersados durante o período de exposición pública nas dependencias do Concello, e, ao tempo, o texto da ordenación proposta poderase consultar na web corporativa do concello www.carballo. gal., na sección de Avisos de Carballo ao día. Carballo, 10 de outubro do 2021. O ALCALDE, Asdo: Evencio Ferrero Rodríguez
15/10/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.71091. Solicitude de concesión de augas públicas presentada por Rogelio Pereiro Santos, en representación da denominada Comunidade de Usuarios Costa do Entornadoiro (Cerceda)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.71091 Claudio Daniel Beers Duvison, con DNI XXXXXXXXX, na súa condición de presidente da “Comunidade de Usuarios Costa do Entornadoiro”, solicita de Augas de Galicia un caudal de 1.000 m 3 /ano de augas procedente do manancial “COSTA DO ENTORNADOIRO”, no lugar de Pau de Lobo da parroquia de Queixas, concello de Cerceda (A Coruña), con destino a uso doméstico. As características do aproveitamento son: SOLICITANTE: Claudio Daniel Beers Duvison, con DNI XXXXXXXXX, na súa condición de presidente da “Comunidade de Usuarios Costa do Entornadoiro”. CAUDAL MEDIO EQUIVALENTE: 0,0317 litros/segundo. CAUDAL MÁXIMO ANUAL: 1.000 m 3. DESTINO: Doméstico. ORIXE: manancial “COSTA DO ENTORNADOIRO”, localizada na parcela con referencia catastral 15024A034000450000HT. LUGAR: Pau de Lobo. PARROQUIA: Queixas (Santa María). CONCELLO: Cerceda (A Coruña) Solicítase unha concesión de augas para fornecer o uso doméstico da Comunidade de Usuarios Costa do Entornadoiro: O manancial brota na finca 45 do polígono 34 no concello de Cerceda. As coordenadas U. T. M. Huso: 29 ETRS89 X=538879.1620 Y=4779756.7360. A fonte é illada, subterránea de tipo pozo entubado, está formada por tres tubos de formigón prefabricado dun metro de diámetro e consta dunha tapa sanitaria para evitar a contaminación. Dende a fonte ata 3 km, onde se atopa o depósito e o repartidor, a auga condúcese por unha tubaría de polietileno de 25 mm de diámetro de 6Atm, dende o repartidor saen outras tres tubarías das mesmas características, que conducen ao subministro das tres vivendas. O depósito de formigón prefabricado e repartidor están nas coordenadas U. T. M. Huso: 29 ETRS89 X= 541607.2869 Y= 4779288.4707. O depósito ten unha capacidade de 5.000 litros. A auga chega o depósito que é hermético e cando está cheo pasa para o repartidor, e de ai vai para as vivendas por medio de tubaxes individuais. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na rúa Tomiño número 16-baixo, en Santiago, onde estará exposto o expediente de que se trata, para que poida ser examinado por quen o desexe. Santiago de Compostela, o xefe do Servizo Territorial - Jesús Antonio Manrique Merino (sinatura dixital), o 8 de outubro de 2021.
15/10/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións con clave de obra AC/00/062.01.3. M1 na Casa Consistorial do Concello de Ortigueira o día 26/11/2021

Pago XUROS de clave AC/00/062.01.3. M1 no Concello de ORTIGUEIRA En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de ORTIGUEIRA, por mor das obras do Proxecto: • AC/00/062.01.3. M1 “PROXECTO MODIFICADO Nº1 DAS OBRAS DA VAC DA COSTA NORTE VARIANTE DE ORTIGUEIRA(CONEXION AC-101-ESPASANTE)” Dito pagamento terá lugar: Lugar: CASA CONSISTORIAL DE ORTIGUEIRA Data: 26/11/2021 Hora: DE 09:30 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 11 de outubro de 2021 O xefe do servizo, Felipe de la Vega Gándaras
15/10/2021 | Administración LocalMunicipal
Fene
Secretaría
Aprobación padróns fiscais correspondentes ao mes de outubro do 2020 de SAF a través da Lei de Dependencia e Programa Básico de Axuda no Fogar

ANUNCIO Asunto: aprobación padróns fiscais correspondentes ao mes de outubro do 2020 de SAF a través da Lei de Dependencia e Programa Básico de Axuda no Fogar Anuncio de cobranza Por Resolución da Alcaldía núm.1180/2021, de 7 de outubro, aprobáronse os padróns fiscais correspondentes ao mes de outubro do 2020 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 8 de outubro de 2021 O alcalde Asdo.: Juventino José Trigo Rey
15/10/2021 | Administración LocalMunicipal
Narón
Secretaría
Lista definitiva de admitidos/excluídos, composición tribunal e data de celebración do primeiro exercicio para provisión dunha praza de oficial electricista

ANUNCIO Con data 08.10.2021 a Alcaldía do Concello de Narón ditou a seguinte resolución: Rematado o prazo de presentación de reclamacións á lista provisoria para tomar parte no proceso selectivo para a provisión de 1 praza de Oficial electricista, publicada no BOE n.º 150, do 24 de xuño de 2021, a Alcaldía en uso das atribucións conferidas pola lexislación vixente RESOLVE: PRIMEIRO.–Aproba-la lista definitiva de aspirantes admitidos e excluídos para a provisión de 1 praza de Oficial electricista: ADMITIDOS EXCLUÍDOS SEGUNDO.–Aproba-la composición do tribunal que xulgará o proceso selectivo e que estará integrado por: TERCEIRO.–O tribunal constituirase o día 8 de novembro de 2021, ás 9.00 horas, no quinto andar da Casa do Concello. CUARTO.–Os/as aspirantes deberán presentarse o día 9 de novembro de 2021, ás 10.00 horas, no segundo andar da casa do Concello Narón, 8 de outubro de 2021. A alcaldesa Marián Ferreiro Díaz
15/10/2021 | Administración LocalMunicipal
Sobrado
Exposición pública da aprobación do padrón fiscal S. A. F. setembro 2021

EXPOSICIÓN PÚBLICA DA APROBACIÓN DO PADRÓN FISCAL S. A. F. SETEMBRO 2021 Por resolución de Alcaldía nº: 397/2021 de data 7 de outubro de 2021, acordou aprobar os padróns fiscais do mes de setembro de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de setembro de 2021, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, RESOLVO PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de setembro de 2021, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 2.075,46 € e 5.045,07 €. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 11 de outubro de 2021 O alcalde Luís Lisardo Santos Ares
15/10/2021 | Administración LocalMunicipal
Padrón
Nomeamento de alcalde en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do señor Alcalde número 699/2021 de 11 de outubro de 2021, polo que se nomea Alcalde en funcións: <<Con motivo da miña ausencia do termo municipal dende o día 13 ao 18 de outubro de 2021, ambos incluídos, faise necesario nomear Alcalde en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, RESOLVO: Primeiro. Nomear Alcalde en funcións ao primeiro Tenente de Alcalde don José Ramón Pardo Andrade dende o día 13 ao 18 de outubro de 2021, ambos incluídos. Segundo. Ordenar a publicación do presente Decreto no Boletín Oficial da Provincia da Coruña, comunicalo aos diferentes servizos municipais e dar conta ao Pleno na seguinte sesión ordinaria que se convoque. Terceiro. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 11 de outubro de 2021 O Alcalde (Documento asinado dixitalmente) Asdo. Antonio Fernández Angueira
15/10/2021 | Administración LocalMunicipal
Cariño
Anuncio cobramento SAF setembro 2021

ANUNCIO COBRAMENTO No Decreto da Alcaldía 400/2021, de data 07 de OUTUBRO de 2021, aprobáronse os padróns fiscais de contribuíntes que deseguido se relacionan: - Prezo público pola prestación do servizo de axuda nofogar correspondente ao mes de setembro de 2021. Prazo de ingreso: O prazo de ingreso en período voluntario será dende o día 8 de outubro de 2021 ata o 7 de decembro de 2021 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 8 de outubro de 2021. O Alcalde José Miguel Alonso Pumar
15/10/2021 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación do expediente de suplemento de crédito nº 2021-SUPLE-05 de importe 7.000,00 euros, financiado con baixas por anulación

O Pleno da Corporación municipal, en sesión extraordinaria celebrada o día 8 de outubro de 2021, aprobou inicialmente o expediente de modificación orzamentaria de suplemento de crédito 2021-SUPLE-05 dentro do vixente Orzamento municipal do exercicio 2021, financiado con baixas por anulación. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora de facendas locais, este expediente exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras nº 5, a efectos de que as persoas interesadas poidan presentar as reclamacións que estimen oportunas (deberán conter necesariamente o seguinte código de referencia para o seu rexistro “SUPLE-05”). No caso de non presentarse ningunha reclamación entenderase definitivamente aprobado o acordo inicial. Santiago de Compostela, 8 de outubro de 2021 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
15/10/2021 | Administración LocalMunicipal
Cariño
Anuncio cobramento PAI setembro 2021

No Decreto da Alcaldía 396/2021, de data 06 de OUTUBRO de 2021, aprobáronse os padróns fiscais de contribuíntes que deseguido se relacionan: - Prezo público pola prestación do servizo do punto de atención á infancia, correspondente ó mes de setembro de 2021. Prazo de ingreso: O prazo de ingreso en período voluntario será dende o día 6 de outubro de 2021 ata o 5 de decembro de 2021 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 6 de outubro de 2021. O Alcalde José Miguel Alonso Pumar
15/10/2021 | Administración LocalMunicipal
Fene
Secretaría
Aprobación inicial da modificación das bases de execución do orzamento de 2021

Asunto: Aprobación inicial da modificación das bases de execución do orzamento de 2021 O Peno do Concello, en sesión ordinaria celebrada o día 7 de outubro de 2021, aprobou inicialmente o expediente de modificación do Anexo I: subvencións nominativas das bases de execución do orzamento do exercicio 2021. O devandito expediente permanecerá exposto ao público, durante o prazo de quince días hábiles, contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación; de non ser así, deberán resolverse as alegacións e procederse á súa aprobación definitiva. Unha vez aprobado e aos efectos da súa entrada en vigor, deberá publicarse no BOP o ANEXO I de relación nominal de subvencións nominativas. Fene, 8 de outubro de 2021. O alcalde Asdo.: Juventino José Trigo Rey
21/10/2021 | Administración LocalMunicipal
Vedra
Secretaría-Intervención
Información pública do proxecto de saneamento nas parroquias de San Mamede e Santa Cruz. Fase III. Vedra (A Coruña). Clave OH.315.1176

ANUNCIO Información pública Proxecto de saneamento das parroquias de San Mamede e Santa Cruz. Fase III. Vedra (A Coruña). Clave OH.315.1176 Con data 1 de outubro asinouse un convenio de colaboración entre a entidade pública Augas de Galicia e o Concello de Vedra para o saneamento das parroquias de San Mamede e Santa Cruz. Fase III. Vedra (A Coruña). Clave OH.315.1176. O proxecto que contén as obras de referencia do convenio, cuxo orzamento ascende á cantidade de 1.270.062,27 euros, foi supervisado pola Área de Seguimento de Obras, e o Concello mostrou a conformidade co mesmo. De conformidade co disposto na cláusula terceira do citado convenio, sométese o proxecto de saneamento das parroquias de San Mamede e Santa Cruz. Fase III. Vedra (A Coruña) a información pública por un prazo de vinte días hábiles, contados a partir da publicación do presente anuncio no BOP. O proxecto pode consultarse presencialmente na Casa do Concello - Departamento de Urbanismo (luns, mércores e xoves, de 9 a 14.00 horas), ou ben na páxina web municipal (https://concellodevedra.com), na sede electrónica - taboleiro de anuncios (https://sede.vedra.es), ou tamén no seguinte enlace: http://descargas.xunta.es/e48098dd-4830-411e-b78a-bacc28ebf85d1633611006128.Vedra, 18 de outubro de 2021. O ALCALDE Asdo.: Carlos Martínez Carrillo
21/10/2021 | Administración LocalMunicipal
Miño
Aprobación definitiva do expediente de modificación orzamentaria número 1/2021 no orzamento de 2020 prorrogado para 2021, vía suplemento de crédito

O Pleno do Concello de Miño, en sesión ordinaria realizada o día 9 de setembro de 2021, aprobou inicialmente o expediente de modificación orzamentaria núm.1/2021, vía suplemento de crédito, no orzamento de gastos de 2020, prorrogado para 2021, por importe total de CINCUENTA E TRES MIL TRESCENTOS CORENTA E SEIS EUROS E CINCUENTA E CINCO CÉNTIMOS (53.346,55 euros). Dito acordo de aprobación inicial estivo exposto ao público polo prazo de 15 días hábiles, sen presentarse reclamación algunha, polo que queda definitivamente aprobado. En cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2020, prorrogado para o ano 2021, trala entrada en vigor do devandito expediente ascende á cantidade de 8.320.480,98 euros no estado de gastos e de 15.485.334,03 euros no estado de ingresos, correspondendo a cada capítulo as cantidades que se expresan segundo o seguinte detalle: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir do día seguinte ao desta publicación. Miño, a 18 de outubro de 2021 O alcalde, Manuel Vázquez Faraldo
21/10/2021 | Administración LocalMunicipal
Lousame
Aprobación definitiva da MC 40/2021

Aprobación definitiva da MC 40/2021 De conformidade cos artigos 169 e 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, considérase definitivamente aprobado os expedientes de modificacións de créditos 40/2021 mediante a modalidade de transferencia de crédito de distinta área de gasto, por importe de 13.587,35 €. Ditos expedientes foron aprobados inicialmente polo Pleno, na sesión do 24.09.2021, e publicado o anuncio de exposición pública no Boletín Oficial da Provincia da Coruña núm.188, do 1 de outubro do 2021. Finalizado o prazo de 8 días hábiles, non se presentou ningún tipo de reclamación. O resumo dos créditos do orzamento de gastos e ingresos do Concello para 2021, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do Real Decreto Lexislativo 2/2004, poderase interpoñer directamente contra este acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 18 de outubro de 2021. A alcaldesa M.ª Teresa Villaverde Pais
21/10/2021 | Administración LocalMunicipal
Porto do Son
Delegación de atribucións da Alcaldía

ANUNCIO Delegación de atribucións da Alcaldía En cumprimento do previsto nos arts.44 e 114 do RD 2568/1986, do 28 de novembro, de organización, funcionamento e réxime xurídico, faise público para xeral coñecemento que a Alcaldía-Presidencia deste Concello, por decreto núm.2021-1309, do 14 de outubro, acordou: “Primeiro. –Conferir a D.ª Cristina Emilia Mastro Prasad a delegación de sinatura para a prestación da conformidade a facturas e demais documentos e actos propios da dirección interna e a xestión dos servizos correspondentes á área de Servizos Sociais, Educación e Sanidade, deixando sen efecto a delegación desa precisa atribución conferida a D.ª Tavita Coutado Samih por decreto de Alcaldía núm.407/2015, do 18 de xuño, durante o período de baixa por maternidade desta. Segundo. –Notificar persoalmente esta resolución á concelleira designada para a aceptación da delegación conferida. En todo caso, a delegación entenderase aceptada tacitamente se no prazo de tres días hábiles, contados desde o seguinte ao de notificación non realiza manifestación expresa en contrario. Terceiro. –Dispor a publicación desta resolución no BOP da Coruña e no taboleiro de edictos do Concello e dar conta ao Pleno da Corporación na primeira sesión que celebre.” Porto do Son, 18 de outubro de 2021. O alcalde José Luis Oujo Pouso
21/10/2021 | Administración LocalMunicipal
Santiago de Compostela
Secretaría Xeral
Anuncio de resolución da Alcaldía de data 14.10.21 (ausencia do alcalde do 15 ao 18 de outubro de 2021)

ANUNCIO Con data 14 de outubro de 2021, o alcalde ditou o seguinte decreto: “Resolución n.º 2021/9698 ANTECEDENTES No período comprendido entre o día 15 de outubro (dende as 12300 horas) ata o día 18 de outubro (ata as 00.00 horas) de 2021, voume ausentar do termo municipal de Santiago de Compostela. CONSIDERACIÓNS O artigo 125 da Lei 7/1985, do 2 de abril, reguladora das bases do réxime local, establece que os tenentes de alcalde substituirán ao alcalde nos casos de ausencia e pola orde do seu nomeamento, previa delegación nos termos previstos nos artigos 44 e 47.2 do Real decreto 2568/1986, do 28 de novembro, Regulamento de organización, funcionamento e réxime xurídico das Entidades Locais. PROPOSTA Tendo en conta as competencias sinaladas na Lei 7/1985, do 2 de abril, reguladora das bases do réxime local, os decretos da Alcaldía do 17 e 21 de xuño de 2019 polos que se nomean as Concellarías Delegadas e o acordo da Xunta de Goberno Local do 24 de xuño de 2019 de delegación de competencias, RESOLVO: Primeiro. –Delegar na primeira tenente de alcalde, dona Mercedes Rosón Ferreiro, as atribucións da Alcaldía durante o período comprendido entre os devanditos días. Segundo. –Publicar esta resolución no BOP, non obstante o cal producirá efectos desde a súa sinatura. Terceiro. –Notificar esta resolución á primeira tenente de alcalde e dar conta ao Pleno da Corporación na primeira sesión que teña lugar.” Santiago de Compostela, 14 de outubro de 2021. O VICESECRETARIO ASDO.: JOSÉ MANUEL GONZÁLEZ GARCÍA
21/10/2021 | Administración LocalConsorcios
Consorcio As Mariñas
Anuncio delegación funcións presidencia do 19 de outubro ao 21 de outubro de 2021

ASUNTO: DELEGACIÓN FUNCIÓNS PRESIDENCIA DO 19 DE OUTUBRO AO 21 DE OUTUBRO DE 2021 O presidente do Consorcio As Mariñas ausentarase do día 19 de outubro de 2021 ao 21 de outubro de 2021, ambos os dous incluídos, polo que non pode atender e desempeñar as funcións propias do seu cargo durante o mencionado período. A Lexislación máis destacada do asunto é a seguinte: · A Lei 7/1985, do 2 de abril, Reguladora das Bases de Réxime Local. · Lei 39/2015, de 1 de outubro, do Procedemento Administrativo Común das Administracións Públicas · Lei 40/2015, de 1 de outubro, de Réxime Xurídico do Sector Público. · A Lei 5/1997, de 22 de xullo, de Administración Local de Galicia. · Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF) Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, PRIMEIRO.- Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, DªMihaela Catalina Perbech Smerea. SEGUNDO.- Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.- Publicar esta delegación no Boletín Oficial da Provincia tal e como dispón o art.44.2 do ROF. CUARTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 15 de outubro de 2021 O Presidente O Secretario José Antonio Santiso Miramontes Adrián J. Márquez Caramés
21/10/2021 | Administración LocalMunicipal
Teo
Anuncio da oferta de emprego público 2021

En cumprimento do disposto no artigo 70.2 do Real Decreto lexislativo 5/2015, do 30 de outubro, polo que se aproba o Texto refundido da Lei do Estatuto básico do empregado publico, faise público que, de acordo co artigo citado e co artigo 91 da Lei 7/1985, do 2 de abril, reguladora das Bases do Réxime Local, a Resolución da Alcaldía, de 15 de outubro de 2021, aprobou a Oferta de emprego público do Concello de Teo para o ano 2021, que comprende as prazas que de seguido se mencionan dotadas no Orzamento da Corporación, e en atención ao disposto no artigo 19 da Lei 11/2020, de 30 de decembro, de Orzamentos Xerais do Estado para o ano 2021: Teo, 15 de outubro de 2021 O alcalde Rafael C. Sisto Edreira
21/10/2021 | Administración LocalMunicipal
Frades
Bases concurso de fotografía do Concello de Frades

O obxecto do presente concurso é convocar un concurso de fotografía para poder elaborar o calendario anual do Concello de Frades. Poderán participar todas aquelas persoas interesadas maiores de 16 anos. No caso dos/as menores deberán contar cunha autorización asinada polo pai/nai ou titor/a. Todo/a participante, polo feito de selo, manifesta coñecer e aceptar as bases de participación. Cada fotografía deberá levar como título o nome e apelidos do/a participante. O concurso comezará o día de publicación das bases ata o 25 novembro, sendo esta a data límite para enviar as fotos. As fotografías deben ser enviadas ao correo electrónico: biblioteca. municipal@frades. gal, poñendo no asunto “Concurso de fotografía - Concello de Frades” e cos seguintes datos: nome e apelidos, DNI, enderezo e teléfono. A temática das fotografías debe ser de paisaxes do Concello de Frades. Cada participante poderá enviar un máximo de 3 fotografías. As fotografías deberán ser inéditas, en B/N ou en cor e non poden estar xa seleccionadas ou premiadas en ningún outro certame ou concurso, debendo cumprir os requisitos técnicos indicados nas bases. A participación é gratuíta. As persoas participantes serán as únicas e exclusivas responsables da autoría, orixinalidade e contidos das súas fotografías debendo, se fose necesario, contar cos permisos das persoas retratadas. Os dereitos das fotografías gañadoras pasarán a ser propiedade do Concello de Frades. O resto das fotografías poderán ser utilizadas polo Concello con mención do/a autor/a sen poder comercializar con elas. A temática debe ser sobre paisaxes do Concello de Frades, podendo incluír persoas pero sempre en segundo plano. As fotografías serán en horizontal e non deberán ter marcos, bordes, marcas de auga, sinaturas nin pés de foto. O formato das imaxes debe ser JPG. Peso máximo do arquivo: 5 MB. A resolución mínima será de 300 píxeles por polgada. Non se permite a manipulación nin a alteración dixital das fotografías. Só se admitirán lixeiros axustes. O xurado estará formado por tres persoas designadas polo Concello pertencentes ao ámbito da cultura, corporación municipal e ámbito da fotografía. Entre o 25 de novembro e o 2 de decembro, o xurado emitirá a súa votación da seguinte maneira: - Establecerase un primeiro filtro para verificar que todas as fotografías cumpran os requisitos técnicos. As que os incumpran serán desbotadas. - Un segundo filtro preseleccionará un máximo de 20 fotografías atendendo a criterios técnicos e de orixinalidade tendo en conta a temática do concurso. - O xurado puntuará do 1 ao 10 cada unha das fotografías. As gañadoras serán as 12 fotografías máis puntuadas. As fotografías gañadoras serán expostas en cada un dos meses do calendario do Concello de Frades 2022. Os/as 12 gañadores/as recibirán un premio en metálico de 50€. As fotografías non gañadoras tamén estarán expostas nas páxinas finais do calendario. Frades, 15 de outubro de 2021 Asdo: Roberto Rey Martínez ALCALDE PRESIDENTE
21/10/2021 | Administración LocalMunicipal
Ribeira
Padrón e lista cobratoria da taxa pola venta ambulante do 2º trimestre do 2021

Por Decreto de Alcaldía, de data de hoxe, aprobáronse as liquidacións correspondentes a: – Padrón e lista cobratoria da taxa pola venta ambulante do 2º trimestre do 2021. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: O período voluntario de cobranza dos tributos indicados, será do día 15 de outubro de 2021 ao 27 de decembro de 2021, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, de 17 de decembro, Xeral Tributaria. Riveira, a 15 de outubro de 2021 O Alcalde, Manuel Ruiz Rivas
21/10/2021 | Administración LocalMunicipal
Porto do Son
Aprobación do padrón fiscal SAF de setembro 2021

Aprobación de padróns A concelleira delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución 1313/2021 o 15.10.2021, aprobando o padrón definitivo do prezo público pola prestación do servizo de axuda no fogar correspondente ao mes de setembro de 2021, por un importe total de 5.177,44 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes, a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso-administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da xurisdición contenciosa-administrativa. Porto do Son, 15 de outubro de 2021. A concelleira delegada, M.ª José Maneiro Quintáns
21/10/2021 | Administración LocalMunicipal
Porto do Son
Aprobación padrón fiscal 4º trimestre praza de abastos de Porto do Son

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou resolución o día 15/10/2021 aprobando a liquidación do cuarto trimestre da Taxa pola prestación de servizos na praza de abastos de Porto do Son, do seguinte xeito: – Postos fixos: 8 (oito) recibos, por un importe total de 661,59 € (seiscentos sesenta e un euros con cincuenta e nove céntimos). – Postos eventuais: 5 (cinco) recibos, por un importe total de 122,85 € (cento vinte e dous euros con oitenta e cinco céntimos). O período de pagamento do 4º trimestre é do 15 ao 31 de outubro. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón (un mes). Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 15 de outubro de 2021 A Concelleira Delegada, Mª José Maneiro Quintáns.
21/10/2021 | Administración LocalMunicipal
Ribeira
Padrón e lista cobratoria da taxa polo servizo de mercados municipais relativo ó 4º trimestre do ano 2021

Por Decreto de Alcaldía, de data de hoxe aprobáronse as liquidacións correspondentes ó: – Padrón e lista cobratoria da taxa polo servizo de mercados municipais relativo ó 4º trimestre do ano 2021. Conforme o disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer dun mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza dos tributos indicados, será do día 15 de outubro de 2021 ó 27 de decembro de 2021, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 14 de outubro de 2021. O Alcalde, Manuel Ruiz Rivas